ทากาชิ อูจิยามะ

**ทากาชิ อูจิยามะ** (; โรมาจิ: *Uchiyama Takashi*) นักมวยสากลอาชีพชาวญี่ปุ่น เป็นอดีตแชมป์โลกและซูเปอร์แชมป์สมาคมมวยโลก (WBA) ในรุ่นซูเปอร์เฟเธอร์เวท (130 ปอนด์)

## ประวัติ
อูจิยามะ เกิดเมื่อวันที่  10 พฤศจิกายน พ.ศ. 2522 ที่จังหวัดนางาซากิ แต่มาเติบโตและใช้ชีวิตอยู่ที่เมืองคาซูกาเบะ จังหวัดไซตามะ ปัจจุบันใช้ชีวิตอยู่ที่กรุงโตเกียว

อูจิยามะ เริ่มต้นจากการชกมวยสากลสมัครเล่นมาก่อน มีประสบการณ์ชกอย่างโชกโชน ได้แชมป์และเหรียญทองมาหลายรางวัล รวมทั้งเคยชกกับสมรักษ์ คำสิงห์ นักมวยชาวไทยที่ประเทศไทยด้วย ในรอบรองชนะเลิศรายการคิงส์คัพเมื่อปี พ.ศ. 2545 แต่ปรากฏว่าอูจิยามะเป็นฝ่ายแพ้ไปอย่างขาดลอย

เมื่อมาชกมวยสาลกอาชีพ อูจิยามะสามารถคว้าแชมป์ ของสหพันธ์มวยภาคตะวันออกไกลและแปซิฟิก (OPBF) ในรุ่นซูเปอร์เฟเธอร์เวทมาได้ ต่อมาได้ชิงแชมป์โลก WBA รุ่นเดียวกัน ในฐานะรองแชมป์โลก WBA อันดับ 2 ผลการแข่งขันอูจิยามะเอาชนะทีเคโอ ฆวน การ์โลส ซัลกาโด เจ้าของตำแหน่งชาวเม็กซิกันไปได้ในยกที่ 12 ใน 12 วินาทีสุดท้ายก่อนครบยก ที่กรุงโตเกียว เมื่อปี พ.ศ. 2553 แต่ภายหลังคว้าแชมป์ได้อูจิยามะต้องเข้ารับการรักษาอาการบาดเจ็บที่กระดูกข้อนิ้วมือตรงสันหมัดในระยะเวลาหนึ่ง

ในขณะที่เป็นแชมป์โลกนั้น อูจิยามะได้รับการยกย่องว่าเป็นนักมวยในพิกัดซูเปอร์เฟเธอร์เวทที่เก่งที่สุดในโลก และเป็นแชมป์โลกชาวญี่ปุ่นที่เก่งที่สุด มีจุดเด่น คือ พลังหมัดที่หนักหน่วง โดยเฉพาะอย่างยิ่งหมัดขวาตรง จนได้รับฉายาว่า *"KO Dynamite"* หรือ *"Knockout Dynamite"* และยังมีสถิติการชกที่ยังไม่เคยแพ้ใคร 

อูจิยามะได้ถูกยกให้เป็นซูเปอร์แชมป์ในรุ่นซูเปอร์เฟเธอร์เวทนี้ในวันที่ 21 กุมภาพันธ์ พ.ศ. 2558 พร้อมกับป้องกันตำแหน่งซูเปอร์แชมป์ครั้งที่ 1 ด้วยการเอาชนะทีเคโอ จอมทอง ชูวัฒนะ ผู้ท้าชิงชาวไทย รองแชมป์โลก WBA อันดับ 7 ที่มีสถิติไม่เคยแพ้ใครเหมือนกัน ไปในยกที่ 2 ด้วยหมัดขวาตรงเข้าที่ปลายคาง เมื่อวันที่ 6 พฤษภาคม พ.ศ. 2558 ที่กรุงโตเกียว

หลังจากนั้นแล้ว อูจิยามะป้องกันตำแหน่งได้อีกครั้ง ก่อนที่จะเสียตำแหน่งไปในการป้องกันซูเปอร์แชมป์ครั้งที่ 3 ด้วยการแพ้น็อกไปในยกที่ 2 แก่ เฆซเรเอล โกร์ราเลส นักมวยชาวปานามา ซึ่งเป็นแชมป์เฉพาะกาลและรองแชมป์โลก WBA อันดับ 1 ในเวลาเดียวกัน เมื่อวันที่ 27 เมษายน พ.ศ. 2559 ที่ โอตะ-ซิตี เจเนอรัลยิมเนเซียม กรุงโตเกียว ซึ่งเป็นการแพ้ครั้งแรกในการชกมวยสากลอาชีพอีกด้วย

## เกียรติประวัติ
*แชมป์ OPBF​ รุ่นซูเปอร์เฟเธอร์เวท
**ชิง, 8 กันยายน 2550 , ชนะทีเคโอยก 8 นาเดล ฮุสเซน () , ที่ โครากูเอ็งฮอล โตเกียว ประเทศญี่ปุ่น
**ป้องกันครั้งที่ 1 , 2 กุมภาพันธ์ 2551 , ชนะทีเคโอยก 10 อากิระ ยามาซากิ​ () , ที่ โครากูเอ็งฮอล โตเกียว ประเทศญี่ปุ่น
**ป้องกันครั้งที่ 2 , 12 มิถุนายน 2551 , ชนะคะแนน ฮีโร บันโดะ​ () , ที่ สนามกีฬาต่อสู้ญี่ปุ่น​ โตเกียว ประเทศญี่ปุ่น
**ป้องกันครั้งที่ 3 , 1 พฤศจิกายน 2551 , ชนะทีเคโอยก 4 มุน บย็อง-จู​ () , ที่ โครากูเอ็งฮอล โตเกียว ประเทศญี่ปุ่น
**ป้องกันครั้งที่ 4 , 2 พฤษภาคม 2552 , ชนะทีเคโอยก 5 ทอง ป.โชคชัย​ () , ที่ โครากูเอ็งฮอล โตเกียว ประเทศญี่ปุ่น
**ป้องกันครั้งที่ 5 , 3 ตุลาคม 2552 , ชนะทีเคโอยก 7 อารอน เมลกาเรโฮ​ () , ที่ โครากูเอ็งฮอล โตเกียว ประเทศญี่ปุ่น
*แชมป์โลก WBA​ รุ่นซูเปอร์เฟเธอร์เวท
**ชิง , 11 มกราคม 2553 , ชนะทีเคโอยก 12 ฆวน การ์โลส ซัลกาโด​ () , ที่ โตเกียว บิก ไซท์​ โตเกียว ประเทศญี่ปุ่น
**ป้องกันครั้งที่ 1 , 17 พฤษภาคม 2553 , ชนะทีเคโอยก 6 อังเฆล กรานาโดส​ () , ที่ ไซตามะซูเปอร์อารีนา​ ไซตามะ​ จังหวัดไซตามะ​ ประเทศญี่ปุ่น
**ป้องกันครั้งที่ 2 , 20 กันยายน 2553 , ชนะทีเคโอยก 5 โรย มุคลิซ​ () , ที่ ไซตามะซูเปอร์อารีนา ไซตามะ จังหวัดไซตามะ ประเทศญี่ปุ่น
**ป้องกันครั้งที่ 3 , 31 มกราคม 2554 , ชนะอาร์ทีดียก 8 ทากาชิ มิอูระ​ () , ที่ อาริอาเกะคอลิเซียม​ โตเกียว ประเทศญี่ปุ่น
**ป้องกันครั้งที่ 4 , 31 ธันวาคม 2554 , ชนะทีเคโอยก 11 ฆอร์เฆ โซลิส​ () , ที่ โยโกฮามะ คัลเจอร์รัล ยิมเนเซียม​ โยโกฮามะ​ จังหวัดคานางาวะ ประเทศญี่ปุ่น
**ป้องกันครั้งที่ 5 , 16 กรกฎาคม 2555 , เสมอโดยเทคนิคยก 3 ไมเคิล ฟาเรนัส​ () , ที่ ศูนย์กีฬาในร่มอเนกประสงค์คาซูกาเบะ​ คาซูกาเบะ จังหวัดไซตามะ ประเทศญี่ปุ่น
**ป้องกันครั้งที่ 6 , 31 ธันวาคม 2555 , ชนะทีเคโอยก 8 บริอัน บัสเกซ​ () , ที่ ศูนย์กีฬาในร่มอเนกประสงค์เขตโอตะ​ โตเกียว ประเทศญี่ปุ่น
**ป้องกันครั้งที่ 7 , 6 พฤษภาคม 2556 , ชนะน็อกยก 5 ไฮเด ปาร์รา​ () , ที่ ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
**ป้องกันครั้งที่ 8 , 31 ธันวาคม 2556 , ชนะคะแนน ไดกิ คาเนโกะ​ () , ที่ ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
**ป้องกันครั้งที่ 9 , 31 ธันวาคม 2557 , ชนะอาร์ทีดียก 9 อิสราเอล เอกตอร์ เปเรซ​ () , ที่ ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น (หลังการป้องกันตำแหน่งอูจิยามะถูกเลื่อนตำแหน่ง​เป็นซูเปอร์แชมป์ในรุ่นซูเปอร์เฟเธอร์เวท สมาคมมวย​โลก​)
*แชมป์โลก WBA (ซูเปอร์แชมป์) รุ่นซูเปอร์เฟเธอร์เวท
**ป้องกันครั้งที่ 1 , 6 พฤษภาคม 2558 , ชนะทีเคโอยก 2 จอมทอง ชูวัฒนะ​ () , ที่ ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
**ป้องกันครั้งที่ 2 , 31 ธันวาคม 2558 , ชนะทีเคโอยก 3 โอลิเบร์ โฟลเรส​ () , ที่ ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
**เสียแชมป์ , 27 เมษายน 2559 , แพ้น็อกยก 2 เฆซเรเอล โกร์ราเลส​ () , ที่ ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น
*เคยชิงแชมป์ต่อไปนี้แต่ไม่สำเร็จ
**ชิงแชมป์โลก WBA (ซูเปอร์แชมป์)​ รุ่นซูเปอร์เฟเธอร์เวท , 31 ธันวาคม 2559 , แพ้คะแนน เฆซเรเอล โกร์ราเลส () , ที่ ศูนย์กีฬาในร่มอเนกประสงค์เขตโอตะ โตเกียว ประเทศญี่ปุ่น

## อ้างอิง

## แหล่งข้อมูลอื่น
* สถิติการชก 

หมวดหมู่:แชมป์ OPBF
หมวดหมู่:แชมป์โลก WBA
หมวดหมู่:บุคคลจากจังหวัดนางาซากิ
หมวดหมู่:นักมวยสากลชาวญี่ปุ่น
หมวดหมู่:นักกีฬาจากนางาซากิ
หมวดหมู่:นักมวยสากลสมัครเล่นชาวญี่ปุ่น
หมวดหมู่:บุคคลจากคาซูกาเบะ